b'\n_START_ARTICLE_\nJordan Rudess\n_START_SECTION_\nVaikyst\xc4\x97\n_START_PARAGRAPH_\nRudess\xe2\x80\x99as, grojantis pianinu, buvo pasteb\xc4\x97tas 2 klas\xc4\x97je savo mokytojos ir skubiai nuvestas \xc4\xaf profesionalius mokymus. B\xc5\xabdamas devyneri\xc5\xb3, jis \xc4\xafstojo \xc4\xaf Juilliard School, kur mok\xc4\x97si groti klasikiniu pianinu. Ta\xc4\x8diau v\xc4\x97lesn\xc4\x97je paauglyst\xc4\x97je jis susidom\xc4\x97jo sintezatoriais ir progresyviuoju roku. Nepaisydamas t\xc4\x97v\xc5\xb3 ir mokytoj\xc5\xb3 patarim\xc5\xb3, Rudess\xe2\x80\x99as atsisak\xc4\x97 klasikinio pianino ir prad\xc4\x97jo bandyti j\xc4\x97gas solo programose kaip roko klavi\xc5\xa1ininkas.\n_START_SECTION_\nKarjeros raida\n_START_PARAGRAPH_\n1980 metais Rudess\xe2\x80\x99as pasirodydavo \xc4\xafvairiuose projektuose. 1994 metais jis sulauk\xc4\x97 nacionalinio d\xc4\x97mesio, kai Keyboard Magazine apklausoje skaitytojai i\xc5\xa1rinko j\xc4\xaf geriausiu nauju talentu (\xe2\x80\x9eBest New Talent\xe2\x80\x9c) po i\xc5\xa1leisto Listen albumo. Tuo metu Rudess\xe2\x80\x99\xc4\x85 pasteb\xc4\x97jo dvi grup\xc4\x97s: Dixie Dregs ir Dream Theater, abi pasi\xc5\xabl\xc4\x97 prie j\xc5\xb3 prisijungti. Rudess\xe2\x80\x99as pirmiausia pasirinko groti ne visu etatu Dixie Dregs grup\xc4\x97je, siekdamas kuo ma\xc5\xbeiau paveikti savo jaun\xc4\x85 \xc5\xa1eim\xc4\x85._NEWLINE_Tuo metu, kai Rudess\xe2\x80\x99as priklaus\xc4\x97 Dixie Dregs, susiformavo duetas su b\xc5\xabgnininku Rod Morgenstein. Pora susik\xc5\xabr\xc4\x97 po to, kai sustojo visos grup\xc4\x97s, i\xc5\xa1skyrus Rudess\xe2\x80\x99o, muzikavimas. Taigi jis ir Morgenstein kartu improvizavo tol, kol grup\xc4\x97s \xc4\xaftaka v\xc4\x97l atsinaujino ir koncertai gal\xc4\x97jo t\xc4\x99stis. Pana\xc5\xa1umas tarp \xc5\xa1i\xc5\xb3 dviej\xc5\xb3 \xc5\xbemoni\xc5\xb3 buvo toks stiprus, jog jie nusprend\xc4\x97 kartu koncertuoti reguliariai (pasivadin\xc4\x99 Rudess/Morgenstein Project ar v\xc4\x97liau RMP).\n_START_SECTION_\nGrup\xc4\x97je Dream Theater\n_START_PARAGRAPH_\nRudess\xe2\x80\x99as susid\xc5\xabr\xc4\x97 su Dream Theater dar kart\xc4\x85, kai jis ir Morgenstein u\xc5\xbepildydavo \xc5\xa1ios grup\xc4\x97s pasirodymo tarpus \xc5\xa0iaur\xc4\x97s Amerikos ture._NEWLINE_1997 metais, kai Mike Portnoy papra\xc5\xa1\xc4\x97 Magna Carta Records suformuoti supergrup\xc4\x99, Rudess\xe2\x80\x99as buvo pasirinktas u\xc5\xbeimti klavi\xc5\xa1ininko viet\xc4\x85. Grup\xc4\x99 taip pat susidar\xc4\x97: Tony Levin ir John Petrucci \xe2\x80\x93 Portnoy kolega i\xc5\xa1 Dream Theater. \xc4\xaera\xc5\xa1in\xc4\x97jant du Liquid Tension Experiment albumus, tapo akivaizdu, jog grupei Dream Theater reikia Rudess\xe2\x80\x99o. Mike Portnoy ir John Petrucci pasi\xc5\xabl\xc4\x97 jam prisijungti prie grup\xc4\x97s ir, Rudess\xe2\x80\x99ui sutikus, jis pakeit\xc4\x97 tuometin\xc4\xaf grup\xc4\x97s klavi\xc5\xa1inink\xc4\x85 Derek Sherinian._NEWLINE_Rudess\xe2\x80\x99as grup\xc4\x97je Dream Theater visu etatu dirbo nuo 1999 m. su \xc4\xafra\xc5\xa1u Metropolis Pt. 2: Scenes from a Memory. Jis \xc4\xafra\xc5\xa1\xc4\x97 kitus 4 albumus: 2002 m. Six Degrees of Inner Turbulence, 2003 m. Train of Thought, 2005 m. Octavarium ir 2007 m. Systematic Chaos. Be to, jis pasirod\xc4\x97 keliuose gyvuose albumuose.\n_START_SECTION_\nAutoritetai\n_START_PARAGRAPH_\nRudess\xe2\x80\x99as sako, kad jam, kaip klavi\xc5\xa1ininkui, \xc4\xaftak\xc4\x85 dar\xc4\x97 Keith Emerson, Rick Wakeman ir Patrick Moraz. Jo m\xc4\x97gstamiausios grup\xc4\x97s yra Gentle Giant, Yes, Genesis, Pink Floyd, Emerson Lake and Palmer, King Crimson, Jimi Hendrix, Autechre, Aphex Twin..\n_START_SECTION_\nTechnologijos naudojimas\n_START_PARAGRAPH_\nKol dauguma progresyviojo roko klavi\xc5\xa1inink\xc5\xb3 yra link\xc4\x99 atsine\xc5\xa1ti daugyb\xc4\x99 klavi\xc5\xa1ini\xc5\xb3 muzikos instrument\xc5\xb3, Rudess\xe2\x80\x99as 1990 m. \xe2\x80\x93 2004 m. i\xc5\xa1naudojo visas galimybes su Kurzweil K2600xs. Da\xc5\xbenai i\xc5\xa1bandydamas kit\xc5\xb3 klavi\xc5\xa1ini\xc5\xb3 garsus Rudess\xe2\x80\x99as kuria nustatym\xc5\xb3 serijas, kuri\xc5\xb3 kiekviena \xc5\xbeymi kontrolerio skirtingus garsus, klavi\xc5\xa1o diapazonus; tuomet \xc5\xa1ie nustatymai yra suklasifikuojami tam, kad koncertuojant b\xc5\xabt\xc5\xb3 paleid\xc5\xbeiami tuo pa\xc4\x8diu metu nuspaudus valdymo pedal\xc4\x85.'